text: [{"text_idx": "#000005", "text": "Orka stri\u0301ddist mo\u0301ti ljo\u0301sinum i\u0301 sto\u0301ra teltinum og va\u0301nalig fyriskipan oy\u00f0ileg\u00f0i ti\u0301anverri i\u0301 sto\u0301ran mun eina konsert, i\u00f0 kundi havt veri\u00f0 so go\u0301\u00f0, ti\u0301 Orka sp\u00e6ldi hamrandi v\u00e6l."}, {"text_idx": "#000006", "text": "Manningin i\u0301 Orku er skiftandi, og a\u0301 hesari konsertini var serliga a\u0301hugavert, at b\u00e6\u00f0i H\u00f8gni Lisberg og Uni A\u0301rting, sum hava by\u0301tt trummu- og slagverkleiklutin millum seg seinastu ti\u0301\u00f0ina, vo\u0301ru vi\u00f0. Teir buka\u00f0u sum \u00f8\u00f0rir a\u0301 tunnur og rusk, larmurin var so orkufyltur, at tu\u0301 illa kundi anna\u00f0 enn at ver\u00f0a bergtikin."}, {"text_idx": "#000007", "text": "O\u0301lavur Ja\u0301kupsson er sangari i\u0301 Orku fyri ti\u0301\u00f0ina. Hann er mentur no\u0301gv sum sangari, og sum oddama\u00f0ur, og kom serstakliga v\u00e6l fra\u0301 framf\u00f8rsluni."}, {"text_idx": "#000010", "text": "Sto\u0301ra Flagstjaldi\u00f0 hevur ljo\u0301s undir loftinum, i\u00f0 ver\u00f0a tendra millum konsertirnar. Ta\u00f0 vo\u0301ru tey eisini a\u0301\u00f0renn konsertina hja\u0301 Orku. Hesi ljo\u0301s eru vi\u00f0 til at flyta fokus av pallinum, me\u00f0an ljo\u0301\u00f0royndir eru, og ta\u00f0 riggar v\u00e6l. Men i\u0301 mun til a\u00f0rar konsertir, vo\u0301r\u00f0u ljo\u0301sini ikki sl\u00f8kt, ta\u0301 Orka fo\u0301r a\u0301 pallin. Hv\u00f8r eigur feilin, skal eg ikki gera meg klo\u0301kan uppa\u0301, men avlei\u00f0ingin var oy\u00f0ileggjandi fyri showi\u00f0, i\u00f0 var sera o\u0301sjo\u0301nligt fyri flestu a\u0301sko\u00f0ararnar. Eg fo\u0301r heilt fram til pallin eina l\u00f8tu, og ta\u0301 var upplivingin munandi betur."}, {"text_idx": "#000011", "text": "Ho\u0301ast no\u0301gvar a\u0301heitanir til fyriskiparar og ljo\u0301sfo\u0301lk, gekk \u00f8ll konsertin a\u0301\u00f0renn ljo\u0301si\u00f0 endiliga var\u00f0 sl\u00f8kt i\u0301 eykalagnum hja\u0301 bo\u0301lkinum. Ta\u0301 ljo\u0301si\u00f0 var\u00f0 sl\u00f8kt gj\u00f8rdist beinanvegin no\u0301gv betur li\u0301v i\u0301 fj\u00f8ldini. Ein sta\u00f0festing av, hvussu ke\u00f0iligt ta\u00f0 hetta o\u0301sketni\u00f0 var."}, {"text_idx": "#000012", "text": "The Story Ends mistu pippi\u00f0, ta\u0301 sto\u0301rir trupulleikar vi\u00f0 ljo\u0301\u00f0inum oy\u00f0il\u00f8gdu konsertina i\u0301 Virkishu\u0301sinum"}, {"text_idx": "#000013", "text": "The Story Ends var fyrsti bo\u0301lkur at fara a\u0301 pallin i\u0301 Virkishu\u0301sinum i\u0301 Klaksvi\u0301k og byrja\u00f0i sostatt Summarfestivalin 2006, hetta var eina framf\u00f8rsla i\u00f0 eg tru\u0301gvi eg, b\u00e6\u00f0i bo\u0301lkur og a\u0301sko\u00f0arar kundu eins v\u00e6l veri\u00f0 fyri uttan."}, {"text_idx": "#000017", "text": "Framf\u00f8rslurnar hja\u0301 a\u0301vikavist SIC og Deja Vu na\u0301ddu onganti\u0301\u00f0 t\u00e6r h\u00e6ddir, sum mong h\u00f8vdu vo\u0301na\u00f0 og glett seg til. Hetta ti\u0301 at ljo\u0301\u00f0go\u0301\u00f0skan var ov va\u0301nalig, til at nakar kundi framf\u00f8ra haldgo\u0301\u00f0an to\u0301nleik."}, {"text_idx": "#000019", "text": "Me\u00f0an Deja Vu sp\u00e6ldi fo\u0301r streymurin tv\u00e6r fer\u00f0ir. Fyrru fer\u00f0 gekk ta\u00f0 eitt korter a\u0301\u00f0renn streymurin kom aftur, vit sum ly\u0301ddu a\u0301 o\u0301tolna\u00f0ust. Ta\u0301 i\u00f0 streymurin so var afturkomin, sp\u00e6ldu teir vi\u0301\u00f0ari. Teir vo\u0301ru noyddir at taka fleiri l\u00f8g av teirra skra\u0301, fyri at samla\u00f0a skra\u0301in hja\u0301 G! festivalinum ikki skuldi ver\u00f0a ov seinka\u00f0. Men i\u0301 endanum a\u0301 seinasta lagi\u00f0 fo\u0301r streymurin aftur."}, {"text_idx": "#000020", "text": "Hja\u0301 SIC gj\u00f8rdist st\u00f8\u00f0an verri. Gaman i\u0301, streymurin fo\u0301r onganti\u0301\u00f0 heilt hja\u0301 teimum, men streymveitingin til li\u0301tla pallin a\u0301 Sp\u00e6lipla\u0301ssinum var ikki so st\u00f8\u00f0ug, sum ein kundi ynskt s\u00e6r, og hetta a\u0301virka\u00f0i ljo\u0301\u00f0i\u00f0. Onkunti\u0301\u00f0 sl\u00f8kna\u00f0i tann eina si\u0301\u00f0an av ha\u0301talarunum, og onkunti\u0301\u00f0 sl\u00f8kna\u00f0i ba\u0301\u00f0ar si\u0301\u00f0urnar. Sum a\u0301hoyrari fekk ein onganti\u0301\u00f0 ordiliga fokusera uppa\u0301 to\u0301nleikin, vegna hetta o\u0301fantaliga ljo\u0301\u00f0i\u00f0. Spell. Eisini SIC vo\u0301ru noyddir at taka l\u00f8g av skra\u0301nni"}, {"text_idx": "#000023", "text": "Ta\u0301 ta\u00f0 er sagt, so er ta\u00f0 ey\u00f0s\u00e6\u00f0, at hetta eisini er eitt hendiligt o\u0301happ. Eisini skal sigast, at ta\u0301 i\u00f0 streymveitingin endiliga kom i\u0301 r\u00e6ttlag, gj\u00f8rdist konsertirnar a\u0301 Sp\u00e6lipla\u0301ssinum heilt go\u0301\u00f0ar."}]